На основу члана 104. став 3. Закона о основама система образовања и васпитања ("Сл. гласник РС", бр. 88/2017, 27/2018 - др. закони и 10/2019), члана 2. и 4. Уредбе о критеријумима за доношење акта о мрежи јавних предшколских установа и акта о мрежи јавних основних школа („Службени гласник РС", број 21/2018), члана 32.ст.1.тачка 6.Закона о локалној самоуправи („Сл.гласник РС“, број 129/07, 83/14, 101/16 и 47/18) и чл.40.ст.1.тачка 6. Статута општине Власотинце („Службени гласник града Лесковца“, бр. 6/2019), Скупштина општине Власотинце на седници одржаној дана **17.05.2019.** године, доноси,

**О Д Л У К У**

**О МРЕЖИ ЈАВНИХ ПРЕДШКОЛСКИХ УСТАНОВА
НА ПОДРУЧЈУ ОПШТИНЕ ВЛАСОТИНЦЕ**

**Члан 1.**

Одлуком о мрежи јавних предшколских установа на подручју општине Власотинце (у даљем тексту: Мрежа предшколских установа) утврђују се број и просторни распоред предшколских установа, седиште и издвојена одељења-објекти предшколске установе или други простор, према врсти и структури уважавајући циљеве и принципе предшколског васпитања и образовања и потребу оптималног коришћења расположивих ресурса у установи и локалној заједници, за обављање делатности васпитања и образовања деце предшколског узраста од шест месеци до поласка у основну школу.

**Члан 2.**

Делатност васпитања и образовања деце предшколског узраста од шест месеци до поласка у основну школу на територији општине Власотинце обављаће Предшколска установа ''Милка Диманић'' Власотинце, ул.12. Бригаде, бр.34 (у даљем тексту: Предшколска установа).

Мрежу Предшколских установа чине :

 а) објекат Радне јединице „Дечја радост“ у Власотинцу,

 b) објекат Радне јединице „Колибри“ у Власотинцу,

 c) објекат Радне јединице „Пчелица“ у Стајковцу,

 d) објекат Радне јединице „Лане “ у Прилепцу,

 e) још 16 издвојених одељења деце предшколског узраста у селима Конопница, Батуловце, Орашје, Ладовица, Јастребац, Доња Лопушња, Шишава, Липовица, Бољаре, Крушевица, Доњи Дејан, Равни Дел, Свође, Тегошница, Јаковљево и Доњи Присјан.

**Члан 3.**

 Образовно васпитни рад у Предшколској установи ''Милка Диманић'' Власотинце, остварује се на српском језику.

**Члан 4.**

 Саставни део ове одлуке чини Елаборат о мрежи предшколских установа на територији општине Власотинце.

**Члан 5.**

 Ова Одлука ступа на снагу осмог дана од дана објављивања у „Службеном гласнику града Лесковца“.

**Члан 6.**

 Ступањем на снагу ове Одлуке престаје да важи Одлука о мрежи предшколских установа на територији општине Власотинце 01 број 06-30/14 од 30.08.2014.године објављена у Сл.гласнику града Лесковца, број 18/14.

 **СКУПШТИНА ОПШТИНЕ ВЛАСОТИНЦЕ, дана 17.05.2019.године, 01 број 06-30-8/2019**

 **ПРЕДСЕДНИК СКУПШТИНЕ**

 **Братислав Петровић,с.р.**

 **Тачност препоиса оверава**

 **СЕКРЕТАР СКУПШТИНЕ**

 **Ивана Станојеви**